**ROZVÁDZANIE ŽIVÍN V RASTLINE**

Rastliny prijímajú živiny len počas tzv. **obdobia výživy**, ktoré je podľa druhov a kultivarov rôzne dlhé. Základom je dĺžka vegetačného obdobia. Čím je dlhšia, tým viac živín potrebuje rastlina na svoj rast a vývin. Práve v tomto období je nevyhnutné poskytnúť rastlinám dostatok živín.

Pri pestovaní kultúrnych rastlín rozlišujeme dve obdobia :

**Kritické obdobie výživy** trvá počas prvých rastových fáz. Je to podstatné obdobie.

Vzhľadom na tvorbu hlavných orgánov, ktoré budú rozhodovať o množstve a kvalite úrody. Ide o tvorbu koreňov, listov, odnoží a kvetov, ktoré sú veľmi citlivé na negatívne vplyvy, spôsobené nedostatkom živín. Akékoľvek odchýlky od optimálnych požiadaviek sa prejavia

na rastline. Rastliny v tomto období potrebujú len málo živín, ktoré sú schopné prijať, ale musia byť dostupné v prijateľných formách v pôde.

O**bdobie maximálnej potreby živín** súvisí s maximálnou tvorbou ( narastaním ) organickej hmoty, čo je v druhej polovici vegetačného obdobia. Rastliny aktívne prijímajú najviac ten prvok, ktorý je pre rastlinu v danom období najpotrebnejší.

Rastlina prijíma živiny:

* listami- oxid uhličitý a kyslík- zo vzduchu,
* koreňmi – živiny vo forme živných roztokov – z pôdy.

Z koreňa sa živiny vodivými pletivami dostanú do listov, kde sa tieto živiny premieňajú na organické látky ( fotosyntéza).

Čím viac má rastlina listov, tým viac organických látok vytvorí. Je dôležité, aby sa vytvorili aj také látky, ktoré dávajú základ pre vznik reprodukčných orgánov( kvetné púčiky) a zásobných orgánov (plody, zhrubnuté korene).